Klebono akmuo

Klebono akmuo – mitologinis akmuo, regioninės reikšmės gamtos paminklas, esantis Alytaus rajone, netoli Alytaus piliakalnio, Nemune.Klebono akmuo Nemune ties Alytumi. Alytusinfo.lt. Nuoroda tikrinta 2024-01-18. 1992 m. birželio 22 d. įtrauktas į Kultūros vertybių registrą.

Šis pilkos granito spalvos riedulys yra Nemuno vagoje, dalis panirusi po vandeniu, ilgis siekia 3,8 m (šiaurės vakarų–pietryčių kryptimi), plotis – 2,75–1,2 m; kiek daugiau nei 3 m į šiaurės vakarus upės vagoje matyti riedulio nuoskala (pavasarį atsiduria po vandeniu).

Link akmens veda pasivaikščiojimo takas nuo Alytaus piliakalnio.Alytaus krašto gamtos paslaptys. II dalis. Alytaus naujienos, 2023-04-04. Nuoroda tikrinta 2024-01-18.

 Tautosakoje 
Pasakojama, kad kartą užsikabinęs už šio akmens apvirtęs kunigo laivas, kuriuo gabenti javai. Užėjus audrai, laivas su kunigu vėl pasirodąs ir matomas tol, kol nenurimsta audra. Dėl to ir pramintas klebono akmeniu.Akmuo, vad. Klebono akmeniu. Kultūros vertybių registras. Nuoroda tikrinta 2024-01-18.

 Išnašos 

Kategorija:Alytaus rajono paveldas
Kategorija:Lietuvos gamtos paminklai
Kategorija:Lietuvos mitologiniai akmenys